vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL Paskirtojo gamtinių dujų tiekėjo UAB „litgas“ parduodamų gamtinių dujų kainos 2018 metams

2017 m. lapkričio 22 d. Nr. O3E-521

Vilnius

Vadovaudamasi Lietuvos Respublikos suskystintų gamtinių dujų terminalo įstatymo 11 straipsnio 6 dalimi, Gamtinių dujų tiekimo diversifikavimo tvarkos aprašu, patvirtintu Lietuvos Respublikos Vyriausybės 2012 m. lapkričio 7 d. nutarimu Nr. 1354 „Dėl Gamtinių dujų tiekimo diversifikavimo tvarkos aprašo patvirtinimo“, Valstybės reguliuojamų kainų gamtinių dujų sektoriuje nustatymo metodika, pavirtinta Valstybinės kainų ir energetikos kontrolės komisijos (toliau – Komisija) 2013 m. rugsėjo 13 d. nutarimu Nr. O3-367 „Dėl Valstybės reguliuojamų kainų gamtinių dujų sektoriuje nustatymo metodikos patvirtinimo“, Gamtinių dujų įmonių apskaitos atskyrimo, sąnaudų apskirstymo ir su apskaitos atskyrimu susijusių reikalavimu aprašu, patvirtintu Komisijos 2013 m. liepos 18 d. nutarimu Nr. O3-316 „Dėl Gamtinių dujų įmonių apskaitos atskyrimo, sąnaudų paskirstymo ir su apskaitos atskyrimu susijusių reikalavimų aprašo patvirtinimo“, ir atsižvelgdama į UAB „Litgas“ 2017 m. spalio 20 d. raštą Nr. SD-2017/153, 2017 m. spalio 20 d. raštą Nr. SD-2017-1531 bei Komisijos Dujų ir elektros departamento Dujų skyriaus 2017 m. lapkričio 17 d. pažymą Nr. O5E-330 „Dėl paskirtojo gamtinių dujų tiekėjo UAB „Litgas“ parduodamų gamtinių dujų kainos 2018 metams“, Komisija n u t a r i a:

Patvirtinti paskirtojo tiekėjo UAB „Litgas“ prognozuojamą energijos gamintojams parduodamų gamtinių dujų kainą 2018 m. ne didesnę negu 165,19 Eur/(MWh/parą/metus) (be pridėtinės vertės mokesčio).

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Komisijos pirmininko pavaduotojas,

laikinai atliekantis Komisijos pirmininko funkcijas	Jonas Makauskas